CELEX: 22016D0499
Language: ro
Date: 2015-02-25 00:00:00
Title: Decizia nr. 11/2015 a Comitetului mixt al SEE din 25 februarie 2015 de modificare a anexei II (Reglementări tehnice, standarde, încercări și certificare) la Acordul privind SEE [2016/499]

7.4.2016   
               
               
                  RO
               
               
                  Jurnalul Oficial al Uniunii Europene
               
               
                  L 93/18
               
            DECIZIA NR. 11/2015 A COMITETULUI MIXT AL SEE
      din 25 februarie 2015
      de modificare a anexei II (Reglementări tehnice, standarde, încercări și certificare) la Acordul privind SEE [2016/499]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Regulamentul (UE) nr. 488/2014 al Comisiei din 12 mai 2014 de modificare a Regulamentului (CE) nr. 1881/2006 în ceea ce privește nivelurile maxime de cadmiu din produsele alimentare (1) trebuie încorporat în Acordul privind SEE.
               
            
                  (2)
               
               
                  Regulamentul (UE) nr. 589/2014 al Comisiei din 2 iunie 2014 de stabilire a metodelor de prelevare de probe și a metodelor de analiză pentru controlul nivelurilor de dioxine, de PCB-uri de tipul dioxinelor și de PCB-uri care nu sunt de tipul dioxinelor în anumite produse alimentare și de abrogare a Regulamentului (UE) nr. 252/2012 (2) trebuie încorporat în Acordul privind SEE.
               
            
                  (3)
               
               
                  Regulamentul (UE) nr. 601/2014 al Comisiei din 4 iunie 2014 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește categoriile de carne și utilizarea anumitor aditivi alimentari în preparatele din carne (3) trebuie să fie încorporat în Acordul privind SEE.
               
            
                  (4)
               
               
                  Regulamentul (UE) nr. 923/2014 al Comisiei din 25 august 2014 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea lacurilor de aluminiu preparate din riboflavine (E 101) și coșenilă, acid carminic, carmine (E 120) în anumite categorii de produse alimentare și a anexei la Regulamentul (UE) nr. 231/2012 în ceea ce privește specificațiile pentru riboflavine (E 101) (4) trebuie încorporat în Acordul privind SEE.
               
            
                  (5)
               
               
                  Recomandarea 2014/118/UE a Comisiei din 3 martie 2014 privind monitorizarea urmelor de substanțe ignifuge bromurate în produsele alimentare (5) trebuie încorporată în Acordul privind SEE.
               
            
                  (6)
               
               
                  Regulamentul (UE) nr. 589/2014 abrogă Regulamentul (UE) nr. 252/2012 al Comisiei (6), care este încorporat în Acordul privind SEE și care, prin urmare, trebuie abrogat în conformitate cu Acordul privind SEE.
               
            
                  (7)
               
               
                  Prezenta decizie se referă la legislația privind produsele alimentare. Legislația privind produsele alimentare nu se aplică Principatului Liechtenstein atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole este extinsă la Principatul Liechtenstein, astfel cum se prevede în partea introductivă a capitolului XII din anexa II la Acordul privind SEE. În consecință, prezenta decizie nu se aplică Principatului Liechtenstein.
               
            
                  (8)
               
               
                  Prin urmare, anexa II la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      În anexa II la Acordul privind SEE, capitolul XII se modifică după cum urmează:
      
                  1.
               
               
                  La punctul 54zzzz [Regulamentul (CE) nr. 1881/2006 al Comisiei] se adaugă următoarea liniuță:
                  
                              „—
                           
                           
                              
                                 32014 R 0488: Regulamentul (UE) nr. 488/2014 al Comisiei din 12 mai 2014 (JO L 138, 13.5.2014, p. 75).”
                           
                        
            
                  2.
               
               
                  La punctul 54zzzzr [Regulamentul (CE) nr. 1333/2008 al Parlamentului European și al Consiliului] se adaugă următoarele liniuțe:
                  
                              „—
                           
                           
                              
                                 32014 R 0601: Regulamentul (UE) nr. 601/2014 al Comisiei din 4 iunie 2014 (JO L 166, 5.6.2014, p. 11);
                           
                        
                              —
                           
                           
                              
                                 32014 R 0923: Regulamentul (UE) nr. 923/2014 al Comisiei din 25 august 2014 (JO L 252, 26.8.2014, p. 11).”
                           
                        
            
                  3.
               
               
                  La punctul 69 [Regulamentul (UE) nr. 231/2012 al Comisiei] se adaugă următoarea liniuță:
                  
                              „—
                           
                           
                              
                                 32014 R 0923: Regulamentul (UE) nr. 923/2014 al Comisiei din 25 august 2014 (JO L 252, 26.8.2014, p. 11).”
                           
                        
            
                  4.
               
               
                  După punctul 86 [Regulamentul (UE) nr. 1169/2011 al Parlamentului European și al Consiliului], se introduce următorul punct:
                  
                              „87.
                           
                           
                              
                                 32014 R 0589: Regulamentul (UE) nr. 589/2014 al Comisiei din 2 iunie 2014 de stabilire a metodelor de prelevare de probe și a metodelor de analiză pentru controlul nivelurilor de dioxine, de PCB-uri de tipul dioxinelor și de PCB-uri care nu sunt de tipul dioxinelor în anumite produse alimentare și de abrogare a Regulamentului (UE) nr. 252/2012 (JO L 164, 3.6.2014, p. 18).”
                           
                        
            
                  5.
               
               
                  La titlul „ACTE DE CARE PĂRȚILE CONTRACTANTE IAU NOTĂ”, după punctul 16 (Recomandarea 2013/647/UE a Comisiei) se introduce următorul punct:
                  
                              „17.
                           
                           
                              
                                 32014 H 0118: Recomandarea 2014/118/UE a Comisiei din 3 martie 2014 privind monitorizarea urmelor de substanțe ignifuge bromurate în produsele alimentare (JO L 65, 5.3.2014, p. 39).”
                           
                        
            
                  6.
               
               
                  Textul de la punctul 70 [Regulamentul (UE) nr. 252/2012 al Comisiei] se elimină.
               
            Articolul 2
      Textele Regulamentelor (UE) nr. 488/2014, (UE) nr. 589/2014, (UE) nr. 601/2014, (UE) nr. 923/2014 și textul Recomandării 2014/118/UE în limbile islandeză și norvegiană, care urmează să fie publicate în suplimentul SEE al Jurnalului Oficial al Uniunii Europene, sunt autentice.
      Articolul 3
      Prezenta decizie intră în vigoare la 26 februarie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 25 februarie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 138, 13.5.2014, p. 75.
      
         (2)  JO L 164, 3.6.2014, p. 18.
      
         (3)  JO L 166, 5.6.2014, p. 11.
      
         (4)  JO L 252, 26.8.2014, p. 11.
      
         (5)  JO L 65, 5.3.2014, p. 39.
      
         (6)  JO L 84, 23.3.2012, p. 1.
      
         (*)  Nu au fost semnalate obligații constituționale.